Natalya Varley

Natalya Vladimirovna Varley (; 22 iyun 1947, Konstansa, Rumıniya) — Sovet və Rusiya teatr və kino aktrisası, şairə, N.K. Krupskaya adına RSFSR Dövlət Mükafatı laureatı (1984), RSFSR-in əməkdar artisti (1989).

 Həyatı 

Natalya Vladimirovna Varley 1947-ci ildə Rumıniyada anadan olmuşdur.

Varleyin uşaqlıq illəri Murmanskda keçmişdir . Hələ 4 yaşında müxtəlif şeirlər yazmağa başlayan Natalya sonralar həm rəsmlər çəkmiş, həm də musiqi məktəbinə daxil olmuşdur. Oxumağı öyrənən kimi bir-birinin ardınca çoxlu kitablar oxuyur. Elə həmin vaxtlar onda revmokardit xəstəliyi aşkar olunur. Buna görə də Natalyaya bədən tərbiyəsi ilə məşğul olmaq da qadağan edilir.

1950-ci illərin sonunda Varley ailəsi Moskvaya köçür.

Bir gün anası Natalyanı sirkə aparır. Natalya kassada 11-13 yaşlı uşaqların uşaq sirk studiyasına dəvətilə bağlı elan görür. Növbəti gün qız valideynlərindən gizlin olaraq göstərilən ünvana gəlir. Həmin studiyanın pedaqoqları onu qəbul edirlər. Beləliklə, Natalya Varley 1965-ci ildə Dövlət sirk və estrada sənəti məktəbini bitirərək Moskva sirkinin Rəngli bulvardakı truppasına qoşulur. Orada ekvilibrist kimi çalışmağa başlayır.

İş elə gətirir ki, bir gün Natalya məşhur kloun Leonid Yengibarovla çıxış edir. Natalyanın kinoya gəlişinin əsas səbəbkarı da məhz Yengibarov olur. Onun yaxın dostlarından biri Georgi Yunqvald-Hilkeviç Odessa kinostudiyasında rejissor kimi çalışırdı. 1966-cı ildə o, sirkin yeni təqdimetməsinə gəlir və təsadüfən orada Natalyanı görür. Varley rejissorun o qədər xoşuna gəlir ki, elə o andaca onu çəkəcəyi yeni "Göy qurşağının formulu" filminə dəvət edir. N. Varley razılaşır və ona epizodik tibb bacısı rolu həvalə olunur.

Onun bütün SSRİ-də tanınmasına isə sayca 2-ci çəkildiyi "Qafqaz əsiri" filmi səbəb olur. Həmin filmdə ona əsas qadın obrazı olan idmançı, komsomolçu və gözəl Nina rolu verilmişdi. Filmin quruluşçu rejissoru Leonid Qaydayın həyat yoldaşı xatırlayır ki, Qayday Nina obrazına olduqca böyük sayda aktrisa sınamışdı. Lakin Natalyanın qeyri-adi cazibəsi və gənclik səmimiyyəti rejissoru məhz onu seçməyə vadar edir. Film böyük müvəffəqiyyət qazanır və Varley ağlasığmaz məşhurluqla qarşılaşır.

Natalya Varley 1967-ci ilə qədər Moskva Dövlət Sirkində çalışır və 1971-ci ildə Şşukin adına teatr məktəbini bitirir. 1971-1978-ci illərdə K.S. Stanislavski adına Moskva dram teatrının aktrisası olmuşdur.

1971-ci ildə tanınmış rus aktyoru Vyaçeslav Tixonovun oğlu Vladimir Tixonovla ailə həyatı qurmuşdur. Bu izdivacdan onların Vasiliya adlı oğulları dünyaya gəlmişdir. 1980-ci illərdə Ədəbiyyat institutuna daxil olmuş və 2-ci kursda oxuyarkən ikinci oğlu anadan olmuşdur.

 Filmoqrafiya 

İl Azərbaycanca adı  Orijinal adı  Rol1966  Göy qurşağının formulu  Формула радуги  tibb bacısı1966  Qafqaz əsiri və ya Şurikin yeni macəraları  Кавказская пленница, или Новые приключения Шурика  Nina1967  Viy  Вий  Pannoçka1969  Qızıl  Золото  Musya Volkova1970  Qaçış  Бег  keçisaç qız1970  Yefreytor Zbruyevin yeddi adaxlısı  Семь невест ефрейтора Збруева  Qalina Listopad1971  12 stul  12 стульев  Yelizaveta1971  Qara quru çörək    Tatyana1973  Meqre və oturacaqdakı adam  Мегрэ и человек на скамейке  Monik Ture1973  Dmitri Kantemir  Дмитрий Кантемир  Rodika1974  Üç gün Moskvada  Три дня в Москве  Olya Potapova1975  İyirmi doqquzuncu ilin baharı  Весна двадцать девятого  Ella Mixaylovna1975  Böyük attraksion  Большой аттракцион  Daşa Kalaşnikova1975  Sirkdə sirk    Tanya İvanova1976  Topaz  Топаз  Süzi Kurtua1978  Bu gün və ya heç vaxt  Сегодня или никогда  Tanya1978  Seçim  Выбор  1979  Elə belə olacaq  Так и будет  Olqa Fyodorovna1980  Kloun  Клоун  Taya1980  Mənim atam idealistdir  Мой папа — идеалист  Alyona1981  Köhnə məktub  Старые письма  Liza1981  Keçid yaş dövrü  Переходный возраст  İzolda1981  Yeganə kişi  Единственный мужчина  Vika Mikulina1982  Gözləmirdik, güman etmirdik!  Не ждали, не гадали!  professorun arvadı1982  Böyümək istəmirəm  Не хочу быть взрослым  Yekaterina Orlova1983  Tilsim  Талисман  Dükün anası1983  Haray  Набат  "Tanya" / İrina Radçuk1984  Əvvəlcədən duya bilmədik  Нам не дано предугадать  Nesterovun arvadı1984  Gələcəkdən gəlmiş qonaq  Гостья из будущего  məşqçi Marta Erastovna Skrıl1977-1984  Alovlu yollar    Mariya Kuznesova1986  Təhlükəli mükafat  Опасный приз  Lyubov İvanovna1986  Kənar şəxslərə girişə icazə verilir  Посторонним вход разрешён  Dimanın anası1989  Gənclik səhvləri  Ошибки юности  1992  Yad oyun  Чужая игра  ana1993  Bolşevik döngəsinin kiçik adamları və ya pivə istəyirəm  Маленькие человечки Большевистского переулка, или Хочу пива  Vera1994  Zümrüd şəhərinin sehrbazı  Волшебник Изумрудного города  Bastinda / Ginqema1997  Əsas məsələ haqqında köhnə mahnılar 2  Старые песни о главном 2  Nina2005  12 ay  12 месяцев  tərbiyəçi2005  Oskar  Оскар  Şarlotta2006  Boz Köpəklər cinsindən olan canavar iti  Волкодав из рода Серых Псов  Kenderatın anası

 İstinadlar 

.

 Xarici keçidlər 



Kateqoriya:SSRİ aktrisaları
Kateqoriya:Rusiya aktrisaları
Kateqoriya:Rusiyanın "Dostluq" ordeni ilə təltif edilənlər
Kateqoriya:Rusiyanın "Şərəf" ordeni ilə təltif edilənlər
Kateqoriya:XX əsr aktrisaları
Kateqoriya:XXI əsr aktrisaları
Kateqoriya:Rusiya müğənniləri